CELEX: 32016D2366
Language: et
Date: 2016-12-19 00:00:00
Title: Komisjoni rakendusotsus (EL, Euratom) 2016/2366, 19. detsember 2016, millega kehtestatakse omavahendite nõuete aruannete näidised ja vastavalt nõukogu määrusele (EL, Euratom) nr 609/2014 omavahendite nõuetele vastavate tagastamatuks peetavate summade aruande vorm

22.12.2016   
            
            
               ET
            
            
               Euroopa Liidu Teataja
            
            
               L 350/30
            
         KOMISJONI RAKENDUSOTSUS (EL, Euratom) 2016/2366,
   19. detsember 2016,
   millega kehtestatakse omavahendite nõuete aruannete näidised ja vastavalt nõukogu määrusele (EL, Euratom) nr 609/2014 omavahendite nõuetele vastavate tagastamatuks peetavate summade aruande vorm
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 26. mai 2014. aasta määrust (EL, Euratom) nr 609/2014 meetodite ja menetluse kohta, millega tehakse kättesaadavaks traditsioonilised, käibemaksupõhised ja kogurahvatulul põhinevad omavahendid, ning muude sularahavajaduste rahuldamiseks vajalike meetmete kohta, (1) ja eriti selle artikli 6 lõiget 4 ja artikli 13 lõiget 3,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Komisjoni otsusega 97/245/EÜ, Euratom (2) nähakse ette kord, mille alusel liikmesriigid edastavad komisjonile teavet omavahendite süsteemi raames.
            
         
               (2)
            
            
               Otsusel 97/245/EÜ, Euratom on üks õiguslik alus – nõukogu määrus (EÜ, Euratom) nr 1150/2000 (3). Pärast nõukogu otsuse 2014/335/EL, Euratom (4) jõustumist reguleeritakse teabe edastamist liikmesriikidelt komisjonile kahe nõukogu määrusega: määrus (EÜ, Euratom) nr 608/2014 (5) ja määrus (EÜ, Euratom) nr 609/2014. Seepärast on asjakohane võtta iga nimetatud määruse kohta vastu eraldi komisjoni rakendusotsus. Otsuse 97/245/EÜ, Euratom sätted, mis käsitlevad traditsiooniliste omavahendite nõudeid [otsuses kasutatud terminit „maks“] mõjutavate pettuste ja eeskirjade eiramise juhtude kohta aruandluse vorme ja näidist ning traditsiooniliste omavahendite kontrolli, on kaasatud komisjoni rakendusotsusesse (EL, Euratom) 2016/2365 (6). Otsuse 97/245/EÜ, Euratom sätted omavahendite nõuete aruannete näidiste ja omavahendite nõuetele vastavate tagastamatuks peetavate summade aruande vormi kohta tuleks kaasata käesolevasse otsusesse.
            
         
               (3)
            
            
               Tuleks määratleda näidised A- ja B-raamatupidamisarvestuse igakuiste aruannete edastamiseks, et nende kohta oleks võimalik koostada struktureeritud aruandeid.
            
         
               (4)
            
            
               Omavahendite nõuete aruannete näidised peaksid kajastama liikmesriikide poolt traditsiooniliste omavahendite kogumisel vastavalt otsuse 2014/335/EL, Euratom sätetele kinni peetavate sissenõudmiskulude määra kohandust.
            
         
               (5)
            
            
               Otsuses 97/245/EÜ, Euratom nõutakse, et liikmesriigid esitaks komisjonile teabe aruandluse eest vastutavate talituste ja asutuste kohta. On vaja sätestada, et liikmesriigid peavad teavitama komisjoni ka kõigist muutustest nimetatud teabes.
            
         
               (6)
            
            
               Selguse ja õiguskindluse huvides tuleks otsus 97/245/EÜ, Euratom kehtetuks tunnistada.
            
         
               (7)
            
            
               Tagamaks, et liikmesriigid hakkaksid võimalikult pea kasutama muudetud vorme, eriti muudetud kinnipidamismäära puhul, peaks käesolev otsus jõustuma ja olema kohaldatav alates selle avaldamise kuupäevast.
            
         
               (8)
            
            
               Ühtsuse huvides tuleks käesolevat otsust ja rakendusotsust (EL, Euratom) 2016/2365 hakata kohaldama alates samast kuupäevast.
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid kasutavad määruse (EL, Euratom) nr 609/2014 artikli 6 lõikes 4 osutatud omavahendite nõuete aruannete koostamiseks käesoleva otsuse I, II, III ja IV lisas esitatud näidiseid.
   Artikkel 2
   Liikmesriigid kasutavad aruannete koostamiseks määruse (EL, Euratom) nr 609/2014 artikli 13 lõikes 3 osutatud omavahendite nõuetele vastavate tagastamatuks peetavate summade kohta käesoleva otsuse V lisas esitatud vormi. Liikmesriigid edastavad nimetatud aruanded elektroonilise haldus- ja teabesüsteemi kaudu.
   Artikkel 3
   Liikmesriigid teavitavad komisjoni sellest, millised talitused või asutused vastutavad artiklis 1 osutatud aruannete ning artiklis 2 osutatud aruannete koostamise ja väljasaatmise eest. Peale selle teavitavad liikmesriigid komisjoni kõigist muudatustest kõnealustes talitustes või asutustes.
   Artikkel 4
   Otsus 97/245/EÜ, Euratom tunnistatakse kehtetuks.
   Artikkel 5
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 19. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 168, 7.6.2014, lk 39.
   
      (2)  Komisjoni 20. märtsi 1997. aasta otsus 97/245/EÜ, Euratom, millega nähakse ette kord, mille alusel liikmesriigid edastavad komisjonile teavet ühenduste omavahendite süsteemi raames (EÜT L 97, 12.4.1997, lk 12).
   
      (3)  Nõukogu 22. mai 2000. aasta määrus (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 2007/436/EÜ, Euratom (EÜT L 130, 31.5.2000, lk 1).
   
      (4)  Nõukogu 26. mai 2014. aasta otsus 2014/335/EL, Euratom Euroopa Liidu omavahendite süsteemi kohta (ELT L 168, 7.6.2014, lk 105).
   
      (5)  Nõukogu 26. mai 2014. aasta määrus (EL, Euratom) nr 608/2014, millega kehtestatakse Euroopa Liidu omavahendite süsteemi rakendusmeetmed (EÜT L 168, 7.6.2014, lk 29).
   
      (6)  Komisjoni 19. detsembri 2016. aaasta rakendusotsus (EL, Euratom) 2016/2365, millega kehtestatakse vormid aruandluseks pettuste ja eeskirjade eiramise juhtude kohta, mis mõjutavad traditsiooniliste omavahendite nõudeid, ning traditsiooniliste omavahendite kontrolli kohta vastavalt nõukogu määrusele (EL, Euratom) nr 608/2014 (vt käesoleva Euroopa Liidu Teataja lk 24).
   
      I LISA
      
   
      II LISA
      
   
      III LISA
      
   
      IV LISA
      
   
      V LISA